OpenLLM-France/wikimedia huggingface dataset:
# Joan Uriach

Joan Uriach és el nom dels següents personatges:
* Joan Uriach i Lafita (Barcelona, 1896 - Barcelona, 1934), futbolista català.
* Joan Uriach i Marsal (Barcelona, 1929), empresari del sector farmacèutic català.
# Héctor Vidal Hernández

Héctor Vidal Hernández (València, 1986), més conegut com a Héctor, Héctor I o Héctor de Laguar, és un jugador professional de pilota valenciana, mitger i punter en la modalitat d'Escala i corda, en nòmina de l'empresa ValNet. Ha sigut membre de la Selecció Valenciana de Pilota a l'Europeu de 2007.
Va debutar a Alginet.

## Palmarés

* Escala i corda
** Campió del Circuit Bancaixa: 2008
** Campió del Màsters Ciutat de València: 2010
** Campió del Trofeu Vidal: 2011
** Campió del Trofeu Caixa Rural de Vila-real: 2011
** Subcampió del Trofeu Ciutat de Dénia: 2009
** Campió del Trofeu Ciutat de Llíria: 2009
*** Subcampió del Trofeu Ciutat de Llíria: 2008
** Subcampió del Trofeu Hnos. Viel de Sueca: 2009
** Campió del Trofeu Mancomunitat de la Ribera Alta: 2008 i 2010
** Campió del Trofeu Nadal de Benidorm: 2010
** Subcampió del Trofeu Universitat de València: 2011
** Campió Copa 2: 2011
** Campió del Trofeu Superdeporte: 2012
*** Subcampió del Trofeu Superdeporte: 2011
** Subcampió del Trofeu President de la Diputació de Castelló: 2012
** Subcampió del Trofeu Tio Pena de Massamagrell: 2012
Campionats Internacionals de Pilota
* Campió europeu de Joc internacional, Nivelles (Bèlgica) 2007
** Subcampió europeu de Llargues, Nivelles (Bèlgica) 2007
* Campió del Món de Pilota: País Valencià, 2010

## Referències

* ↑ «El gran año de Héctor de Vall de Laguar». Superdeporte, 21-07-2011. [Consulta: 19 març 2017].

## Enllaços externs

* Fitxa de ValNet Arxivat 2008-05-13 a Wayback Machine.
# Districte de Sokolov

El districte de Sokolov - (txec) Okres Sokolov - és un dels tres districtes de la regió de Karlovy Vary, a la República Txeca. La capital és Sokolov.

## Llista de municipis

Březová - Bublava - Bukovany - Chlum Svaté Maří - Chodov - Citice - Dasnice - Dolní Nivy - Dolní Rychnov - Habartov - Horní Slavkov - Jindřichovice - Josefov - Kaceřov - Krajková - Královské Poříčí - Kraslice - Krásno - Kynšperk nad Ohří - Libavské Údolí - Loket - Lomnice - Nová Ves - Nové Sedlo - Oloví - Přebuz - Rotava - Rovná - Šabina - Šindelová - Sokolov - Staré Sedlo - Stříbrná - Svatava - Tatrovice - Těšovice - Vintířov - Vřesová

## Referències

* ↑ «Czech Republic: Administrative Division (Regions and Districts) - Population Statistics, Charts and Map». [Consulta: 27 desembre 2021].
* ↑ «Regionální statistiky» (en txec). Arxivat de l'original el 2022-01-25. [Consulta: 27 desembre 2021].
# Forn del Verinal

El Forn del Verinal és una obra de Santa Coloma de Farners (Selva) inclosa a l'Inventari del Patrimoni Arquitectònic de Catalunya.

## Descripció

Es tracta d'un forn de rajols situat al marge del camí que actualment costa de localitzar. Sembla que es conserva força bé tot i estar totalment cobert per la vegetació. Al primer terme hi ha un arc rebaixat de rajols dividit per un pilar de pedra i rajol. A banda i banda, es veuen les dues boques formades per arcs de rajol irregulars i el forat de les dues cambres on es realitzava la cocció del material.

## Història

Segons Botet i Sisó, citat per Colldemont, al terme de Santa Coloma de Farners hi havia cinc forns de rajols.

## Referències

* 1 2 «Forn del Verinal». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 26 març 2019].
# Palau de Christiansborg

El palau de Christiansborg està situat a l'illot de Slotsholmen a Copenhaguen, Dinamarca, i és la seu del Folketing (Parlament danès), l'oficina del primer ministre danès i el Tribunal Suprem danès. A més, diverses parts del palau són utilitzades per la monarquia, incloent les sales de recepció Reial, la capella del palau i les cavallerisses reials. El palau és la casa dels tres poders suprems de Dinamarca: el poder executiu, poder legislatiu i el poder judicial. És l'únic edifici del món que alberga les tres rames de govern d'un país. El palau de Christiansborg és propietat de l'Estat danès i està dirigit per l'Agència de Palaus i Propietats. Se'l coneix col·loquialment com a Borgen.
L'edifici actual és l'últim d'una sèrie de castells i palaus construïts successivament en el mateix lloc des de la construcció del primer castell el 1167. Des de principis del segle xv, els diferents edificis han servit de base de l'administració central. Fins al 1794, com a residència principal dels reis danesos, i després de 1849, com a seu del Parlament. El palau actual és testimoni de tres èpoques de l'arquitectura danesa, com a resultat de dos incendis greus. El primer incendi es va produir el 1794 i el segon el 1884. La part principal del palau actual, acabat el 1928, és d'un estil historicista neobarroc. La capella, que data de 1826, és d'estil neoclàssic. El recinte ferial d'estil barroc es va construir del 1738 al 1746.

## Referències

* ↑ «Explore Christiansborg Palace» (en anglès). [Consulta: 28 maig 2017].

## Enllaços externs

* Lloc Web Oficial (en anglès)
# Natació sincronitzada al Campionat del Món de natació de 1975

La competició de natació sincronitzada al Campionat del Món de natació de 1975 es realitzà al complex esportiu de les Piscines Hernando Botero O'Byrne de Cali (Colòmbia).

## Resum de medalles

| Event | Or | Or | Plata | Plata | Bronze | Bronze |
| Solo | Gail Buzonas (USA) | 133.083 | Sylvie Fortier (CAN) | 130.866 | Yasuko Unezaki (JPN) | 126.616 |
| Duet | Estats Units Robin Curren Amanda Norrish | 129.433 | Canadà Carol Stewart Laura Wilkin | 127.733 | Japó Masako Fujiwara Yasuko Fujiwara | 126.099 |
| Equips | Estats UnitsMichele Barone Susan Barros Gail Buzonas Robin Curren Mary Longo Amanda Norrish Linda Shelley Pamela Tryon | 128.812 | CanadàKiki Anderson Robin Anderson Linda Bedard Jocelyn Boucher Sylvie Fortier Danielle Lauzon Mariejo Poulin Judith Verret | 125.129 | JapóMasae Fujiwara Masako Fujiwara Yasuko Fujiwara Yuki Ishii Junko Sugawara Yasuko Unezaki | 123.691 |

## Medaller

| Posició | País | Or | Plata | Bronze | Total |
| 1 | Estats Units | 3 | 0 | 0 | 3 |
| 2 | Canadà | 0 | 3 | 0 | 3 |
| 3 | Japó | 0 | 0 | 3 | 3 |
| Total | Total | 3 | 3 | 3 | 9 |
# Christian Fuchs

Christian Fuchs (nascut el 7 d'abril de 1986) és un futbolista austríac que juga com a lateral esquerre amb el club de la Major League Soccer Charlotte FC. Ha estat internacional i capità de la selecció austríaca.

## Referències

* 1 2 «Premier League Player Profile Christian Fuchs». Barclays Premier League, 2016. Arxivat de l'original el 16 d’abril 2016. [Consulta: 8 febrer 2016].
Christian Fuchs Àustria - Plantilles de navegació :
Selecció de futbol d'Àustria – Eurocopa 2008
1 Manninger •
2 Standfest •
3 Stranzl •
4 Pogatetz •
5 Fuchs •
6 Aufhauser •
7 Vastić •
8 Leitgeb •
9 Linz •
10 Ivanschitz •
11 Korkmaz •
12 Gercaliu •
13 Katzer •
14 Garics •
15 Prödl •
16 Patocka •
17 Hiden •
18 Kienast •
19 Säumel •
20 Harnik •
21 Macho •
22 Hoffer •
23 Özcan •
Entrenador: Hickersberger
Selecció de futbol d'Àustria – Eurocopa 2016
1 Almer •
2 Garics •
3 Dragović •
4 Hinteregger •
5 Fuchs (c) •
6 Ilsanker •
7 Arnautović •
8 Alaba •
9 Okotie •
10 Junuzović •
11 Harnik •
12 Lindner •
13 Suttner •
14 Baumgartlinger •
15 Prödl •
16 Wimmer •
17 Klein •
18 Schöpf •
19 Hinterseer •
20 Sabitzer •
21 Janko •
22 Jantscher •
23 Özcan •
Entrenador: Koller :
# Josep Fàbrega Moragas

Josep Fàbrega Moragas (Palafrugell, 5 de desembre de 1925 – 9 de febrer de 2016) fou un meteoròleg català. Electricista de professió es va especialitzar, després dels seus estudis a Sabadell, en la reparació i bobinatge de tota mena de motors. Va fer de professor de l'Escola de Formació Professional de Palafrugell, després de superar les proves per fer de mestre industrial de l'assignatura de pràctiques d'electricitat. Casat amb Teresa Bofill Oliver (l'any 1955), va tenir quatre fills. A partir de l'abril de 1961 va continuar la tasca d'observador meteorològic que havia realitzat el seu sogre. Va facilitar als serveis meteorològics estatals observacions de l'estat del cel i mesures pluviomètriques diàries de Palafrugell durant 50 anys, fins al gener de 2012, creant una llarga sèrie pluviomètrica i aportant informació molt rellevant sobre la meteorologia local. Coincidint amb els actes del Dia Mundial de la Meteorologia de 1995 i 2012 Josep Fàbrega va rebre el reconeixement i agraïment de l'Agència Estatal de Meteorologia pel llarg temps dedicat a l'observació meteorològica.
Des de finals del segle xix la creació de xarxes d'observadors meteorològics arreu del territori era clau per obtenir la informació necessària per poder fer prediccions. El febrer de 1949 el Servicio Nacional de Meteorología a través de l'Escola Nacional Torres i Jonama havia instal·lat una estació meteorològica al pati de l'escola amb la finalitat de recollir dades meteorològiques diàries del municipi de Palafrugell. Els primers encarregats de realitzar les observacions van ser professors de la mateixa escola, començant pel professor Josep Maria Requena fins al setembre de 1956 i a continuació el professor Manuel Bofill Solana fins al març de 1961. Tot i que no s'ha trobat una detallada descripció de com era ni i de quins aparells disposava l'estació que va fer instal·lar el Servicio Meteorológico Nacional al pati de l'escola Torres i Jonama, sí que hi ha referències als canvis d'ubicació del pluviòmetre, primer al pati de casa de Bofill al carrer de Begur i posteriorment al terrat del domicili de Josep Fàbrega al carrer de Clavé (l'any 1973).
Josep Fàbrega Moragas va conservar la seva documentació i la dels anteriors observadors meteorològics, des de 1949. La família va ingressar el seu fons a l'Arxiu Municipal de Palafrugell.

## Referències

* 1 2 3 «Fons Josep Fàbrega Moragas». Arxiu Municipal de Palafrugell. [Consulta: 1r febrer 2017].
# Hédervári (cràter)

Hédervári és un cràter d'impacte lunar que es troba a la part sud de la Lluna, només uns pocs kilòmetres del pol sud lunar. Està unit a la vora nord del cràter més gran Amundsen, i es troba al sud de Hale. A causa de la seva ubicació, gairebé es pot veure la cresta de la seva vora des de la Terra, la qual cosa dificulta la quantitat de detall que es pot observar. També s'il·lumina obliquament pel Sol, i l'interior és sovint cobert en ombres.
Es tracta d'un cràter erosionat amb una vora exterior aspre i irregular. El cràter més petit Amundsen C es troba prop de la vora nord, així com la paret interior i part del sòl interior. La muralla exterior d'Amundsen cobreix la part sud de la paret interior. El sòl interior és aspre en llocs, particularment en la meitat occidental. El sòl oriental és més pla i sense trets. Hi ha un munt de terreny aspre sobre el punt mitjà.
Aquest cràter va ser prèviament identificat com Amundsen A abans que la UAI li assignés un nom en honor de Péter Hédervári, un astrònom hongarès.

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# Forn del camí de la Fita

El Forn del camí de la Fita és una obra de Sitges (Garraf) inclosa a l'Inventari del Patrimoni Arquitectònic de Catalunya.

## Descripció

Situat als voltants del Mas Maiol, proper als marges del Camí de la Fita.
Estructura arquitectònica alçada amb murs de maçoneria, de planta circular. Conserva la boca, obertura al mur semicurcular, morterada, reforçada per una estructura de pedra seca exterior.

## Referències

* 1 2 «Forn del camí de la Fita». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 26 febrer 2019].
# Palau de Catete

El Palau de Catete (portuguès: Palácio do Catete), localitzat al barri de Catete, a Rio de Janeiro, va ser la seu del poder executiu del Brasil des de 1897 (en els primers anys de la República) fins al 1960, quan la capitalitat del país va ser traslladada a la nova ciutat de Brasília. En aquell moment, el palau va passar a formar part del "Museu de la República", entre altres institucions.
A l'interior del museu, hi ha guardats prop de 8.500 objectes, vint mil llibres i noranta mil documents; per ell van passar 18 presidents de la república.

## Història

Un exemple d'arquitectura neoclàssica, el Palau de Catete va ser construït el 1867 pel llavors Baró de Nova Friburgo, Don Antônio Clemente Pinto. El 24 de febrer de 1897, es va convertir en la seu de la Presidència de la República per ordre del president Manuel Vitorino.
El president Getúlio Vargas es va suïcidar el 24 d'agost del 1954 amb un tret al cor, a la seva habitació al Palau de Catete. Des que Brasília va ser designada capital del país el 21 d'abril de 1960, el palau es va convertir en el "Museu de la República", un complex cultural dotat d'amplis jardins i llacunes artificials, que van fins a la platja de Flamengo. L'àrea és de visita lliure i és usada com a espai de lleure pels habitants de la ciutat.

## Vegeu també

* Getúlio

## Referències

* 1 2 3 «Centre de Referència de la Història Republicana Brasilera» (en portuguès). Arxivat de l'original el 15 d'agost de 2009. [Consulta: 6 d'agost de 2022].
* ↑ «1954: Brazilian president found dead» (en anglès). BBC. [Consulta: 6 d'agost de 2022].

## Enllaços externs

* Museo de la República (portuguès)
# Natació sincronitzada al Campionat del Món de natació de 1978

La competició de natació sincronitzada al Campionat del Món de natació de 1978 es realitzà al complex esportiu de la Piscina Olímpica de Berlín Oest (República Federal d'Alemanya).

## Resum de medalles

| Event | Or | Or | Plata | Plata | Bronze | Bronze |
| Solo | Helen Vanderburg (CAN) | 187.849 | Pam Tryon (USA) | 181.499 | Yasuko Unezaki (JPN) | 179.650 |
| Duet | Canadà Michelle Calkins Helen Vanderburg | 183.300 | Japó Masako Fujiwara Yasuko Fujiwara | 181.842 | Estats Units Michele Barone Pam Tryon | 180.758 |
| Equips | Estats UnitsTami Allen Michele Barone Erin Barr Michele Beaulieu Gerri Blandet Jane Goepringer Linda Shelley Pamela Tryon | 182.300 | JapóIkuko Abe Masae Fujiwara Masako Fujiwara Yasuko Fujiwara Ikue Ogawa Kinuyo Okada Chieko Okamura Yasuki Unezaki | 181.533 | CanadàKatherine Anderson Robin Anderson Nancy Bedard Lyna Carrier Lyne Carrier Sandra MacDermott Marie Poulin Martine Simard | 177.919 |

## Medaller

| Posició | País | Or | Plata | Bronze | Total |
| 1 | Canadà | 2 | 0 | 1 | 3 |
| 2 | Estats Units | 1 | 1 | 1 | 3 |
| 3 | Japó | 0 | 2 | 1 | 3 |
| Total | Total | 3 | 3 | 3 | 9 |
# Christian Fuchs (periodista)

Christian Fuchs (Halle, 1979) criat a Leipzig i Weimar, es un periodista i escriptor alemany, reporter del setmanari Die Zeit. Va estudiar estudis de mitjans de comunicació, psicologia i història econòmica i social a la Universitat Friedrich Schiller de Jena. Després es va formar com a editor a l'escola Henri Nannen d'Hamburg. Després de graduar-se, va treballar per a la xarxa de recerca de l'NDR i la Süddeutsche Zeitung durant diversos anys fins que va començar com a reporter a Die Zeit.

## Trajectòria

Des de 1998 escriu sobre societat, mitjans de comunicació, economia, política i cultura urbana, centrant-se en l'Alemanya de l'Est. Va publicar, entre altres coses, al diari Süddeutsche Zeitung, als setmanaris Die Zeit i Der Spiegel. També han aparegut informes i anàlisis seus al Brand eins, Das Magazin, Süddeutsche Zeitung Magazin, Zeit Magazin i Vanity Fair .
Juntament amb John Goetz, Fuchs va escriure el best-seller polític Secret War sobre el paper d'Alemanya en la guerra contra el terrorisme als EUA, i el primer llibre de no ficció sobre la cèl·lula terrorista extremista de dreta Nationalsozialistischer Untergrund (NSU): Die Zelle. El 2012 va aparèixer a la sèrie documental de televisió Die neuen Nazis, una coproducció de Spiegel TV i ZDFinfo sobre la història i l'evolució de l'extremisme de dreta modern des de mitjans dels anys 60.
El seu llibre "Guerra secreta" va ser determinant per a l'inici de l'obra "El joc de drons" al Teatre Estatal de Mainz.

## Honors i Premis

* 2008: Guanyador del concurs de recerca "Message - International Journal for Journalism"
* 2008: Beca d'investigació NEON
* 2013: Guanyador del Premi CIVIS Media
* 2014: Premi per a la llibertat i el futur dels mitjans
* 2014: Premi Europeu de Premsa
* 2014: Nominat al Premi Grimme
* 2014: Guanyador del Premi RIAS
* 2014: Guanyador "Periodista de l'any"
* 2015: Guanyador del Premi Salus Media
* 2015: Guanyador del Premi Ernst Schneider
* 2016: Finalista del Premi Periodista Alemany
* 2016: Premi Henri Nannen
* 2018: Guanyador del Premi Leuchtturm
* 2018: Guanyador del Premi Reporter Alemany
* 2019: Guanyador "Periodista de l'any"

## Referències

* ↑ «Christian Fuchs». Wirsindderosten. [Consulta: 3 novembre 2021].
* ↑ «Christian Fuchs: Lebenslauf, Bücher und Rezensionen bei LovelyBooks». LovelyBooks. [Consulta: 3 novembre 2021].
* 1 2 peoplepill.com. «About Christian Fuchs: German journalist and author. (1979-) | Biography, Facts, Career, Wiki, Life» (en alemany). [Consulta: 4 novembre 2021].
# Joigny

Joigny és un municipi francès, situat al departament del Yonne i a la regió de Borgonya - Franc Comtat. Hi van néixer Santa Magdalena Sofia Barat, fundadora de la Companyia del Sagrat Cor de Jesús, i l'escultor conegut per Juan de Juni, un dels iniciadors de la gran escola d'escultura castellana.

## Fills il·lustres

* Marcel Aymé (1902 - 1967) escriptor i dramaturg, Premi Renaudot de l'any 1929.

## Referències

* ↑ «Joigny - Notice Communale». [Consulta: 21 setembre 2018].
# Diamante

«Diamante» té aquests significats:
* Geografia:
** el departament Diamante, divisió administrativa de la Província de Entre Ríos, Argentina
** Diamante (Entre Ríos), ciutat de l'Argentina
** Diamante (Cosenza), municipi i localitat d'Itàlia
** el riu Diamante, curs d'aigua de l'Argentina;
** la llacuna del Diamante, llacuna d'aigua de l'Argentina;
* Biografies:
** Juan Bautista Diamante, dramaturg espanyol del segle XVII;
Viccionari
# Fosfoglicèrid

Els fosfoglicèrids o glicerofosfolípids són fosfolípids amb base de glicerol. Són el principal component de la membrana biològica.

## Estructures

El terme glicerofosfolípid vol dir qualsevol derivat de l'àcid sn-glicero-3-fosfòric que conté com a mínim un residu químic O-acil, o un O-alquil, o un O-alq-1'-enil unit al grup funcional glicerol i a un cap polar de base nitrogenada, un glicerol o una unitat inositol.
Per convenció les estructures d'aquests compostos mostren els tres àtoms de carboni del glicerol verticalment amb el fosfat unit al carboni número tres. La presència de fosfoglicèrids és gairebé exclusiva de les membranes de plantes i animals. Els plasmalogens i fosfatidats en són exemples.

## Exemples de glicerofosfolípids

Plasmalogens Els plasmalogens són un tipus de fosfoglicèrids, són components clau de les membranes de músculs i nervis. Fosfatidats Són lípids on els fosfats serveixen d'enllaç a un altre alcohol normalment l'etanolamina, colina, serina o un carbohidrat. Són importants en la formació de bicapes de lípid.
Les fosfatidiletanoamines, fosfatidilcolines i altres fosfolípids són exemples de fosfatidats.
Altres fosfolípids Hi ha molts altres fosfolípids, alguns d'ells són glicolípids.

## Usos
### Ús en membranes

Una de les funcions dels glicerofosfolípids és servir de component estructural de la membrana cel·lular. La composició de cada capa de la memebrana depèn del tipus de cèl·lula.

### Ús en l'emulsionament

Poden actuar en contacte amb un agent emulsionant per promoure la dispersió d'una substància dins una altra, de vegades serveixen per fer gelats.

### Els glicerolfosfolípids en el cervell

Les membranes de les neurones contenen diverses classes de glicerofosfolípids que, si s'alteren, intervenen en la neurodegeneració.

## Vegeu també

* Fosfolípid

## Referències

* ↑ Yong-Mei Zhang and Charles O. Rock «Thematic Review Series: Glycerolipids. Acyltransferases in bacterial glycerophospholipid synthesis». J Lipid Res., 49, 9, 2008, pàg. 1867–1874. DOI: 10.1194/jlr.R800005-JLR200. PMC: 2515527.
* ↑ garcia, christina. «Còpia arxivada». Arxivat de l'original el 2012-03-23. [Consulta: 8 desembre 2011].

## Enllaços externs

* «Fosfoglicèrid» (en anglès). Medical Subject Headings.
* Diagram at uca.edu
# Nikita Sokolov

Nikita Sokolov (en rus: Никита Соколов) (Pavlodar, Província de Pavlodar, 1 de maig de 1998) és un ciclista kazakh. Professional des del 2017, actualment a l'equip Vino-Astana Motors.

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com